ddrg/super_eurlex huggingface dataset:
EL Επίσημη Εφημερίδα της Ευρωπαϊκής Ένωσης C 372/18

ΔΙΑΤΑΓΉ ΤΟΥ ΔΙΚΑΣΤΗΡΊΟΥ

της 7ης Οκτωβρίου 2013

στις συνεκδικασθείσες υποθέσεις E-4/12 και E-5/12

Risdal Touring AS και Konkurrenten.no AS κατά Εποπτεύουσας Αρχής της ΕΖΕΣ

(Προσφυγή για ακύρωση απόφασης της Εποπτεύουσας Αρχής της ΕΖΕΣ — Πρόσβαση στα έγγραφα — Παραδεκτό — Δεν υπάρχει λόγος να αποφανθεί)

(2013/C 372/07)

Στις συνεκδικασθείσες υποθέσεις E-4/12 και E-5/12, Risdal Touring AS and Konkurrenten.no AS κατά Εποπτεύουσας Αρχής της ΕΖΕΣ — ΑΙΤΗΣΗ με την οποία επιδιώκεται στην υπόθεση E-4/12 Risdal Touring η ακύρωση της απόφασης του εναγομένου, που κοινοποιήθηκε κατ’ αρχάς στις 5 Απριλίου 2012, χωρίς να αναφέρονται λόγοι, και εν συνεχεία κοινοποιήθηκε στις 4 Μαΐου 2012, αρνούμενη την πρόσβαση του κοινού στην πλήρη έκθεση περιεχομένου στην υπόθεση αριθ. 70506 της Εποπτεύουσας Αρχής της ΕΖΕΣ, βάσει των κανόνων για την πρόσβαση στα έγγραφα («RAD») που καθορίστηκαν με την απόφαση 407/08/COL της Εποπτεύουσας Αρχής της ΕΖΕΣ στις 27 Ιουνίου 2008· και στην υπόθεση Ε-5/12 Konkurrenten η ακύρωση της απόφασης του εναγομένου όπως κοινοποιήθηκε στις 5 Απριλίου 2012 χωρίς να αναφέρονται λόγοι και αρνούμενη την πρόσβαση του κοινού στην πλήρη έκθεση περιεχομένου στην υπόθεση αριθ. 60510 της Εποπτεύουσας Αρχής της ΕΖΕΣ, κρατική ενίσχυση, βάσει των κανόνων RAD που καθορίστηκαν με την απόφαση 407/08/COL της Εποπτεύουσας Αρχής της ΕΖΕΣ στις 27 Ιουνίου 2008, το Δικαστήριο αποτελούμενο από τον Carl Baudenbacher, πρόεδρο και δικαστή-εισηγητή και τους Per Christiansen και Páll Hreinsson, δικαστές, εξέδωσε διαταγή, στις 7 Οκτωβρίου 2013, το διατακτικό της οποίας έχει ως εξής:

Το δικαστήριο διατάσσει:

Στην υπόθεση E-4/12 Risdal Touring AS κατά Εποπτεύουσας Αρχής της ΕΖΕΣ: 1) Το μέρος της αίτησης που απευθύνεται σε συγκεκριμένα έγγραφα απορρίπτεται ως απαράδεκτη. 2) Δεν υπάρχει πλέον ανάγκη να αποφανθεί ως προς το υπόλοιπο μέρος της προσφυγής. 3) Η Εποπτεύουσα Αρχή της ΕΖΕΣ φέρει τα δικαστικά της έξοδα και τα έξοδα της προσφεύγουσας. 4) Η προσφεύγουσα πρέπει να καταβάλει το ήμισυ του κόστους της.
EL Επίσημη Εφημερίδα της Ευρωπαϊκής Ένωσης C 141/13

ΑΠΌΦΑΣΗ ΤΟΥ ΔΙΚΑΣΤΗΡΊΟΥ

της 10ης Δεκεμβρίου 2010

στην υπόθεση E-1/10

Periscopus AS κατά Oslo Børs ASA and Erik Must AS

(Οδηγία 2004/25/ΕΚ — Απόκτηση ελέγχου — Υποχρεωτική προσφορά — Προσαρμογή της προσφερόμενης τιμής — Σαφώς προσδιορισμένες περιστάσεις και κριτήρια — Αναφορά στις τιμές της αγοράς)

2011/C 141/13

Στην υπόθεση E-1/10 μεταξύ Periscopus AS και Oslo Børs AS and Erik Must AS — ΑΙΤΗΣΗ στο Δικαστήριο βάσει του άρθρου 34 της συμφωνίας μεταξύ των κρατών ΕΖΕΣ σχετικά με τη σύσταση Εποπτεύουσας Αρχής και Δικαστηρίου από το Oslo tingrett (περιφερειακό δικαστήριο του Όσλο), Νορβηγία, σχετικά με την ερμηνεία του άρθρου 5 παράγραφος 4 της οδηγίας 2004/25/ΕΚ του Ευρωπαϊκού Κοινοβουλίου και του Συμβουλίου της 21ης Απριλίου 2004 σχετικά με τις δημόσιες προσφορές εξαγοράς, όπως προσαρμόστηκε στη συμφωνία ΕΟΧ με το πρωτόκολλο 1, το Δικαστήριο, αποτελούμενο από τον Carl Baudenbacher, πρόεδρο και δικαστή-εισηγητή, τους Thorgeir Örlygsson και Henrik Bull, δικαστές, εξέδωσε απόφαση στις 10 Δεκεμβρίου 2010, το διατακτικό της οποίας έχει ως εξής:

Η δεύτερη υποπαράγραφος του άρθρου 5 παράγραφος 4 της οδηγίας 2004/25/ΕΚ του Ευρωπαϊκού Κοινοβουλίου και του Συμβουλίου της 21ης Απριλίου 2004 σχετικά με τις δημόσιες προσφορές εξαγοράς αντίκειται στο εθνικό δίκαιο στο οποίο προβλέπεται ότι η προσφερόμενη τιμή σε υποχρεωτική προσφορά πρέπει να προσαρμόζεται ώστε να είναι τουλάχιστον τόσο υψηλή όσο η «τιμή της αγοράς» σε καταστάσεις στις οποίες είναι σαφές ότι η «τιμή της αγοράς» είναι υψηλότερη από την τιμή που έχει υπολογιστεί σύμφωνα με τον βασικό κανόνα που προβλέπεται σύμφωνα με την πρώτη υποπαράγραφο του άρθρου 5 παράγραφος 4, χωρίς περαιτέρω προσδιορισμό του όρου «τιμή της αγοράς». Ιδιαίτερα, απαιτείται περαιτέρω διευκρίνιση του σχετικού χρονικού διαστήματος για τον προσδιορισμό της «τιμής της αγοράς», κατά πόσον ή όχι η «τιμή της αγοράς» πρέπει να υπολογίζεται με βάση τη σταθμισμένη κατά τον όγκο μέση τιμή, καθώς και κατά πόσον οι τρέχουσες συναλλαγές είναι απαραίτητες ή μόνιμες ή κατά πόσον οι εντολές αγοράς ή πώλησης επαρκούν για να προσδιοριστεί η «τιμή της αγοράς».
EL Επίσημη Εφημερίδα της Ευρωπαϊκής Ένωσης C 336/21

ΑΠΌΦΑΣΗ ΤΟΥ ΔΙΚΑΣΤΗΡΊΟΥ

της 22ας Αυγούστου 2011

στην υπόθεση E-14/10

Konkurrenten.no AS κατά Εποπτεύουσας Αρχής της ΕΖΕΣ

(Αίτηση για ακύρωση απόφασης της Εποπτεύουσας Αρχής της ΕΖΕΣ — Κρατική ενίσχυση — Τοπικές συγκοινωνίες με λεωφορεία — Υφιστάμενη ενίσχυση — Υποχρέωση αιτιολογήσεως — Απόφαση να τεθεί η υπόθεση στο αρχείο χωρίς να κινηθεί η επίσημη διαδικασία έρευνας)

2011/C 336/15

Στην υπόθεση E-14/10, Konkurrenten.no AS κατά Εποπτεύουσας Αρχής της ΕΖΕΣ, που επικουρείται από την Kollektivtransportproduksjon AS ως παρεμβαίνουσα — ΑΙΤΗΣΗ για ακύρωση της απόφασης αριθ. 254/10/COL, της 21ης Ιουνίου 2010 (AS Oslo Sporveier και AS Sporveisbussene), το Δικαστήριο, αποτελούμενο από τον Carl Baudenbacher, Πρόεδρο και εισηγητή-δικαστή, και τους Thorgeir Örlygsson και Per Christiansen, δικαστές, εξέδωσε απόφαση στις 22 Αυγούστου 2011, το διατακτικό της οποίας έχει ως εξής:

Το Δικαστήριο:

1) Ακυρώνει την απόφαση αριθ. 254/10/COL της 21ης Ιουνίου 2010 (AS Oslo Sporveier και AS Sporveisbussene).
EL Επίσημη Εφημερίδα της Ευρωπαϊκής Ένωσης C 275/20

ΑΠΌΦΑΣΗ ΤΟΥ ΔΙΚΑΣΤΗΡΊΟΥ

της 8ης Ιουλίου 2008

στις συνεκδικασθείσες υποθέσεις E-9/07 και E-10/07 μεταξύ των επιχειρήσεων L'Oréal Norge AS (υπόθεση E-9/07 και υπόθεση E-10/07)· L'Oréal SA (υπόθεση E-10/07) και Per Aarskog AS (υπόθεση E-9/07)· Nille AS (υπόθεση E-9/07)· Smart Club AS (υπόθεση E-10/07)

(Ανάλωση των δικαιωμάτων σχετικά με τα σήματα)

(2008/C 275/09)

Στις συνεκδικασθείσες υποθέσεις E-9/07 και E-10/07, μεταξύ των επιχειρήσεων L'Oréal Norge AS και L'Oréal SA αφενός, και Per Aarskog AS, Nille AS και Smart Club AS αφετέρου — αιτήσεις στο Δικαστήριο από το Follo tingrett (πρωτοβάθμιο δικαστήριο Follo) και το Oslo tingrett (πρωτοβάθμιο δικαστήριο Όσλο), όσον αφορά την ερμηνεία της πρώτης οδηγίας του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών περί σημάτων (89/104/ΕΟΚ), το Δικαστήριο, αποτελούμενο από τους Thorgeir Örlygsson, πρόεδρο, Henrik Bull, εισηγητή, και Martin Ospelt (ad hoc), δικαστή, εξέδωσε, στις 8 Ιουλίου 2008, απόφαση το διατακτικό της οποίας έχει ως εξής:
EL Επίσημη Εφημερίδα της Ευρωπαϊκής Ένωσης C 45/13

ΑΠΌΦΑΣΗ ΤΟΥ ΔΙΚΑΣΤΗΡΊΟΥ

της 25ης Φεβρουαρίου 2005

στην υπόθεση Ε-4/04 Pedicel AS και Sosial- og helsedirektoratet (Διεύθυνση Υγείας και Κοινωνικών Υποθέσεων)

(Ελεύθερη κυκλοφορία αγαθών και υπηρεσιών — απαγόρευση της διαφήμισης οινοπνευματωδών ποτών — εμπόριο οίνου — άρθρο 8 παράγραφος 3 και άρθρο 18 της συμφωνίας ΕΟΧ — «άλλοι τεχνικοί φραγμοί στο εμπόριο» — διαφήμιση οίνου — περιορισμός — προστασία της δημόσιας υγείας — αρχή της αναλογικότητας — δυνατότητα εφαρμογής της αρχής της προφύλαξης

(2006/C 45/09)

Στην υπόθεση E-4/04 — μεταξύ Pedicel AS and Sosial- og helsedirektoratet — ΑΙΤΗΣΗ προς το Δικαστήριο ΕΖΕΣ από το Markedsrådet (the Market Council), σχετικά με την ερμηνεία των κανόνων ελεύθερης κυκλοφορίας αγαθών και υπηρεσιών εντός του ΕΟΧ, το Δικαστήριο, αποτελούμενο από τον Carl Baudenbacher, Πρόεδρο και δικαστή-εισηγητή, τους Per Tresselt και Thorgeir Örlygsson, δικαστές, εξέδωσε απόφαση στις 25 Φεβρουαρίου 2005, το διατακτικό της οποίας έχει ως εξής:

1α. Το άρθρο 11 της συμφωνίας ΕΟΧ πρέπει να θεωρείται ότι δεν εφαρμόζεται στο εμπόριο οίνου.

1β. Το άρθρο 36 της συμφωνίας ΕΟΧ πρέπει να θεωρείται ότι δεν εφαρμόζεται στη διαφήμιση υπηρεσιών που συνδέονται με τον οίνο σε περιπτώσεις όπως η προκειμένη.

2. Η γενική απαγόρευση της διαφήμισης οινοπνευματωδών ποτών, όπως εκείνη που περιλαμβάνεται στο μέρος 9-2 του νορβηγικού νόμου για τα οινοπνευματώδη ποτά, αποτελεί μέτρο που έχει ισοδύναμα αποτελέσματα με τον ποσοτικό περιορισμό στις εισαγωγές, κατά την έννοια του άρθρου 11 της συμφωνίας ΕΟΧ, και τους περιορισμούς κατά την έννοια του άρθρου 36 της συμφωνίας ΕΟΧ, όσον αφορά τα οινοπνευματώδη ποτά που εμπίπτουν στο πεδίο εφαρμογής της συμφωνίας ΕΟΧ.
EL Επίσημη Εφημερίδα της Ευρωπαϊκής Ένωσης C 232/13

Απόφαση του Δικαστηρίου ΕΖΕΣ της 24ης Απριλίου 2007

(Υπόθεση E-9/04)

(2007/C 232/06)

Στην υπόθεση E-9/04 δαπάνες,

Η Bankers' and Securities Dealers' Association (Ένωση Τραπεζών και Χρηματιστών) της Ισλανδίας, υποστηριζόμενη από την European Banking Federation (Ευρωπαϊκή Ομοσπονδία Τραπεζών), κατά της Εποπτεύουσας Αρχής της ΕΖΕΣ, υποστηριζόμενης από τη Δημοκρατία της Ισλανδίας

(Φορολογία δαπανών)

Στην υπόθεση E-9/04 ΔΑΠΑΝΕΣ, η Bankers' and Securities Dealers' Association της Ισλανδίας, εκπροσωπούμενη από τον Δρ Hans-Jörg Niemeyer, Rechtsanwalt, Βρυξέλλες, Βέλγιο και τον Δρ Ralf Sauer, Rechtsanwalt, Βερολίνο, Γερμανία, υποστηριζόμενη από την European Banking Federation, η οποία εκπροσωπείται από τον Marc Pittie, δικηγόρο, Βρυξέλλες, Βέλγιο, κατά της Εποπτεύουσας Αρχής της ΕΖΕΣ, εκπροσωπούμενης από τον Niels Fenger, Διευθυντή, και τον Bjørnar Alterskjær, στέλεχος, τμήμα νομικών και εκτελεστικών υποθέσεων, Βρυξέλλες, Βέλγιο, υποστηριζόμενοι από τη Δημοκρατία της Ισλανδίας, η οποία εκπροσωπείται από τον Finnur Þór Birgisson, πρώτο γραμματέα και αρμόδιο για νομικά θέματα, υπουργείο εξωτερικών και τον Peter Christian Dyrberg, ως νομικό σύμβουλο–αίτηση φορολόγησης των δαπανών που πρέπει να επιστραφούν στην European Banking Federation από την Εποπτεύουσα Αρχής της ΕΖΕΣ δυνάμει της απόφασης του Δικαστηρίου της EΖΕΣ της 7ης Απριλίου 2006 στην υπόθεση E-9/04 The Bankers' and Securities Dealers' Association of Iceland κατά Εποπτεύουσας Αρχής της ΕΖΕΣ [Συλλογή των αποφάσεων του δικαστηρίου ΕΖΕΣ 2006, σ. 45] — το Δικαστήριο της ΕΖΕΣ, αποτελούμενο από τους ακόλουθους: Carl Baudenbacher, πρόεδρος, Thorgeir Örlygsson και Henrik Bull (εισηγητής-δικαστής), δικαστές, Skúli Magnússon, γραμματέας, εξέδωσε απόφαση στις 24 Απριλίου 2007, το διατακτικό της οποίας έχει ως εξής:

Το συνολικό ποσό των δαπανών που θα καταβληθούν από την Εποπτεύουσα Αρχή της ΕΖΕΣ στην European Banking Federation ορίζεται σε 33 365,30 ευρώ.
EL Επίσημη Εφημερίδα της Ευρωπαϊκής Ένωσης C 17/11

Απόφαση του Δικαστηρίου ΕΖΕΣ της 3ης Οκτωβρίου 2007

(Υπόθεση E-9/04)

(2008/C 17/07)

Στην υπόθεση E-9/04 Δαπάνες II,

Η Bankers' and Securities Dealers' Association (Ένωση Τραπεζών και Χρηματιστών) της Ισλανδίας κατά της Εποπτεύουσας Αρχής της ΕΖΕΣ,

(Φορολογία δαπανών)

Στην υπόθεση E-9/04 Δαπάνες II, η Bankers' and Securities Dealers' Association της Ισλανδίας εκπροσωπούμενη από τον Δρα Hans-Jörg Niemeyer, δικηγόρο, Βέλγιο και τον Δρα Ralf Sauer, δικηγόρο, Βερολίνο, Γερμανία, κατά της Εποπτεύουσας Αρχής της ΕΖΕΣ, η οποία εκπροσωπείται από τον Niels Fenger, διευθυντή, και τον Bjørnar Alterskjær, στέλεχος, τμήμα νομικών και εκτελεστικών υποθέσεων, Βρυξέλλες, Βέλγιο, — Αίτηση φορολόγησης των δαπανών που πρέπει να επιστραφούν στην Εποπτεύουσα Αρχή ΕΖΕΣ από την Bankers' and Securities Dealers' Association της Ισλανδίας σύμφωνα με την απόφαση του Δικαστηρίου της ΕΖΕΣ της 7ης Απριλίου 2006 στην υπόθεση E-9/04 Τhe Bankers' and Securities Dealers' Association of Iceland κατά Εποπτεύουσας Αρχής της ΕΖΕΣ [Συλλογή των αποφάσεων του Δικαστηρίου ΕΖΕΣ 2006, σ. 45] — το Δικαστήριο της ΕΖΕΣ, αποτελούμενο από τους ακόλουθους: Carl Baudenbacher, πρόεδρο, Thorgeir Örlygsson, δικαστή, Henrik Bull, εισηγητή δικαστή και Skúli Magnússon, γραμματέα, εξέδωσε απόφαση στις 3 Οκτωβρίου 2007, το διατακτικό της οποίας έχει ως εξής:

Το συνολικό ποσό των δαπανών που θα καταβληθούν από την Εποπτεύουσα Αρχή της ΕΖΕΣ στην Bankers' and Securities Dealers' Association of Iceland ορίζεται σε 145 934,50 EUR.
Απόφαση του Δικαστηρίου

της 12ης Δεκεμβρίου 2003

στην υπόθεση E-2/03 μεταξύ: Ákæruvaldið (δημόσιος κατήγορος) και Ásgeir Logi Ásgeirsson, Axel Pétur Ásgeirsson και Helgi Már Reynisson

(Διεθνής δικαιοδοσία - παραδεκτό - προϊόντα αλιείας - πρωτόκολλο 9 της συμφωνίας για τον ΕΟΧ - κανόνες καταγωγής - πρωτόκολλο 4 της συμφωνίας για τον ΕΟΧ - συμφωνία ελευθέρων συναλλαγών ΕΟΚ-Ισλανδίας)

(2004/C 51/04)

Στην υπόθεση E-2/03, μεταξύ του Ákæruvaldið (δημόσιος κατήγορος) και των Ásgeir Logi Ásgeirsson, Axel Pétur Ásgeirsson και Helgi Már Reynisson - Αίτηση προς το Δικαστήριο από μέρους του Héraðsdómur Reykjaness (πρωτοδικείο του Reykjanes) σχετικά με την ερμηνεία των κανόνων καταγωγής κατά το εμπόριο ιχθύων, όπως αυτοί καθορίζονται στα πρωτόκολλα 4 και 9 της συμφωνίας για τον ΕΟΧ και στα πρωτόκολλα 3 και 6 της συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας της 22ας Ιουλίου 1972, το Δικαστήριο, απαρτιζόμενο από τους: Carl Baudenbacher (εισηγητής δικαστής), πρόεδρο, Per Tresselt και Thorgeir Örlygsson, δικαστές, εξέδωσε, στις 12 Δεκεμβρίου 2003, απόφαση, το διατακτικό της οποίας έχει ως εξής:

1. Ο όρος "εμπορικό καθεστώς" κατά την έννοια του άρθρου 7 του πρωτοκόλλου 9 της συμφωνίας για τον ΕΟΧ και του προσαρτήματος 3 του εν λόγω πρωτοκόλλου δεν καλύπτει τους κανόνες καταγωγής που περιέχονται στη συμφωνία ελευθέρων συναλλαγών μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, η οποία υπεγράφη στις 22 Ιουλίου 1972. Κατά συνέπεια, είναι εφαρμοστέοι οι κανόνες καταγωγής που περιέχονται στο πρωτόκολλο 4 της συμφωνίας για τον ΕΟΧ.

2. Η απόψυξη, η αποκεφάλιση, ο τεμαχισμός, η αποστέωση, το ξάκρισμα, το αλάτισμα και η συσκευασία ψαριών που έχουν εισαχθεί κατεψυγμένα ολόκληρα από χώρες εκτός ΕΟΧ δεν συνιστούν επαρκή επεξεργασία και μεταποίηση κατά την έννοια του πρωτοκόλλου 4 της συμφωνίας για τον ΕΟΧ ώστε τα προϊόντα να θεωρηθούν ως καταγόμενα από τον ΕΟΧ.
Απόφαση του Δικαστηρίου

της 12ης Δεκεμβρίου 2003

στην υπόθεση E-1/03: Εποπτεύουσα Αρχή της ΕΖΕΣ κατά της Δημοκρατίας της Ισλανδίας

(Αθέτηση υποχρεώσεων από συμβαλλόμενο μέρος - ελεύθερη κυκλοφορία υπηρεσιών - υψηλότερη φορολογία επί των πτήσεων στο εσωτερικό του ΕΟΧ σε σύγκριση με τις εγχώριες πτήσεις)

(2004/C 51/03)

Στην υπόθεση E-2/03, Εποπτεύουσα Αρχή της ΕΖΕΣ κατά της Δημοκρατίας της Ισλανδίας - Αίτηση προς το Δικαστήριο να αποφανθεί ότι, η Δημοκρατία της Ισλανδίας παρέβη τις υποχρεώσεις της βάσει του άρθρου 36 της συμφωνίας για τον Ευρωπαϊκό Οικονομικό Χώρο και του άρθρου 3 παράγραφος 1 του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, κατά το ότι διατήρησε σε ισχύ τον ισλανδικό "Νόμο σχετικά με τον προϋπολογισμό και τα έσοδα για τις υποδομές αερομεταφορών στον τομέα της αεροπορίας" (Lög nr. 31 frá 27. mars 1987 um flugmálaáætlun og fjáröflun til framkvæmda í flugmálum), ο οποίος φέρει τον αριθμό 31/1987 και έχει ως συνέπεια την εφαρμογή υψηλότερου φορολογικού συντελεστή για τις πτήσεις από την Ισλανδία σε άλλα κράτη του ΕΟΧ σε σύγκριση με τον συντελεστή που ισχύει για τις πτήσεις εσωτερικού και τις πτήσεις προς τη Γροιλανδία και τις Φερόες Νήσους, το Δικαστήριο, απαρτιζόμενο από τους: Carl Baudenbacher, πρόεδρο, Per Tresselt (εισηγητή δικαστή) και Thorgeir Örlygsson, δικαστές, εξέδωσε στις 12 Δεκεμβρίου 2003 απόφαση, το διατακτικό της οποίας έχει ως εξής:

1. Το Δικαστήριο αποφαίνεται ότι η Δημοκρατία της Ισλανδίας παρέβη τις υποχρεώσεις της βάσει των συνδυασμένων διατάξεων του άρθρου 36 της συμφωνίας για τον Ευρωπαϊκό Οικονομικό Χώρο και του άρθρου 3 παράγραφος 1 του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, κατά το ότι διατήρησε σε ισχύ τον ισλανδικό "Νόμο σχετικά με τον προϋπολογισμό και τα έσοδα για τις υποδομές αερομεταφορών στον τομέα της αεροπορίας" (Lög nr. 31 frá 27. mars 1987 um flugmálaáætlun og fjáröflun til framkvæmda í flugmálum), ο οποίος φέρει τον αριθμό 31/1987 και έχει ως συνέπεια την επιβολή υψηλότερου φόρου ανά επιβάτη για τις πτήσεις από την Ισλανδία σε άλλα κράτη του ΕΟΧ σε σύγκριση με τον φόρο ανά επιβάτη για τις πτήσεις εσωτερικού.

2. Το Δικαστήριο διατάσσει τη Δημοκρατία της Ισλανδίας να καταβάλει τα δικαστικά έξοδα.
Απόφαση του Δικαστηρίου

της 24ης Ιανουαρίου 2003

στην υπόθεση E-1/02: Εποπτεύουσα Αρχή ΕΖΕΣ κατά Βασιλείου της Νορβηγίας

(Παράλειψη συμβαλλόμενου μέρους να εκπληρώσει τις υποχρεώσεις του - Οδηγία περί ίσων δικαιωμάτων - Ακαδημαϊκές θέσεις για γυναίκες)

(2003/C 115/06)

Στην υπόθεση E-1/02: Εποπτεύουσα Αρχή ΕΖΕΣ κατά Βασιλείου της Νορβηγίας - ΑΙΤΗΣΗ να δηλωθεί ότι, διατηρώντας σε ισχύ έναν κανόνα ο οποίος επιφυλάσσει ορισμένες ακαδημαϊκές θέσεις αποκλειστικά σε γυναίκες, η Νορβηγία παρέλειψε να εκπληρώσει τις υποχρεώσεις της σύμφωνα με τα άρθρα 7 και 70 της συμφωνίας για τον ΕΟΧ και το άρθρο 2 παράγραφος 1, το άρθρο 2 παράγραφος 4 και το άρθρο 3 παράγραφος 1 της οδηγίας 76/207/EΟΚ, της 9ης Φεβρουαρίου 1976, για την εφαρμογή της αρχής της ίσης μεταχείρισης ανδρών και γυναικών όσον αφορά την πρόσβαση στην απασχόληση, την επαγγελματική κατάρτιση και την προαγωγή, και όσον αφορά τις εργασιακές συνθήκες, που αναφέρεται στο σημείο 18 του παραρτήματος XVIII της συμφωνίας για τον ΕΟΧ, το Δικαστήριο, συγκείμενο από τους: Carl Baudenbacher (εισηγητή-δικαστή), πρόεδρο, Per Tresselt και Dóra Guðmundsdóttir, δικαστές, εξέδωσε απόφαση στις 24 Ιανουαρίου 2003, με το ακόλουθο διατακτικό:

1. Δηλώνει ότι διατηρώντας σε ισχύ έναν κανόνα ο οποίος επιτρέπει την επιφύλαξη ορισμένων ακαδημαϊκών θέσεων αποκλειστικά σε μέλη του υποεκπροσωπούμενου φύλου, η Νορβηγία παρέλειψε να εκπληρώσει τις υποχρεώσεις της σύμφωνα με τα άρθρα 7 και 70 της συμφωνίας για τον ΕΟΧ και το άρθρο 2 παράγραφος 1, το άρθρο 2 παράγραφος 4 και το άρθρο 3 παράγραφος 1 της οδηγίας 76/207/ΕΟΚ, της 9ης Φεβρουαρίου 1976, για την εφαρμογή της αρχής της ίσης μεταχείρισης ανδρών και γυναικών όσον αφορά την πρόσβαση στην απασχόληση, την επαγγελματική κατάρτιση και την προαγωγή, και τις εργασιακές συνθήκες όπως αναφέρεται στο σημείο 18 του παραρτήματος XVIII της συμφωνίας για τον ΕΟΧ.

2. Καταδικάζει το Βασίλειο της Νορβηγίας στην πληρωμή των δικαστικών εξόδων.
Απόφαση του Δικαστηρίου

της 19ης Ιουνίου 2003

στην υπόθεση E-2/02: Technologien Bau- und Wirtschaftsberatung GmbH και Bellona Foundation κατά Εποπτεύουσας Αρχής της ΕΖΕΣ

(Προσφυγή για ακύρωση απόφασης της Εποπτεύουσας Αρχής της ΕΖΕΣ - Κρατικές ενισχύσεις - Παραδεκτό - Locus standi)

(2003/C 222/09)

Στην υπόθεση E-2/02: Technologien Bau- und Wirtschaftsberatung GmbH και Bellona Foundation κατά Εποπτεύουσας Αρχής της ΕΖΕΣ - Προσφυγή για ακύρωση της απόφασης της Εποπτεύουσας Αρχής της ΕΖΕΣ αριθ. 90/02/COL, της 31ης Μαΐου 2002, σχετικά με την κοινοποίηση πρότασης για την τροποποίηση των κανόνων απόσβεσης του νόμου περί του φόρου πετρελαίου για τον εξοπλισμό παραγωγής και τους αγωγούς φυσικού αερίου που συνδέονται με τις νέες μεγάλες εγκαταστάσεις υγροποιημένου φυσικού αερίου (LNG) στην επαρχία Finnmark ή στους δήμους Kåfjord, Skjervøy, Nordreisa ή Kvænangen της επαρχίας Troms καθώς και εφαρμογής των κανόνων αυτών στο σχέδιο Snøhvit, το Δικαστήριο, συγκείμενο από τους: Carl Baudenbacher, Πρόεδρο, Per Tresselt και Thorgeir Örlygsson (Δικαστής-Εισηγητής), Δικαστές, εξέδωσε απόφαση στις 19 Ιουνίου 2003, το διατακτικό της οποίας έχει ως εξής:

1. Κηρύσσει απαράδεκτη την προσφυγή της 30ής Ιουλίου 2002.

2. Διατάσσει τους προσφεύγοντες να καταβάλουν τα δικαστικά έξοδα του καθού.
Απόφαση του Δικαστηρίου

της 8ης Ιουλίου 2003

στην υπόθεση E-3/02 μεταξύ: Paranova AS και Merck & Co., Inc. κ.λπ.

(2003/C 222/10)

Παράλληλες εισαγωγές - Άρθρο 7, παράγραφος 2, της οδηγίας 89/104/EΟΚ - χρήση χρωματιστών λωρίδων στο σχεδιασμό επανασυσκευασίας του παράλληλου εισαγωγέα - νόμιμοι λόγοι

Στην υπόθεση E-3/02, μεταξύ: Paranova AS και Merck & Co., Inc. κ.λπ. - Αίτηση στο Δικαστήριο εκ μέρους του Norges Høyesterett (Ανώτατο Δικαστήριο της Νορβηγίας) για την έκδοση συμβουλευτικής γνώμης για την ερμηνεία του άρθρου 7, παράγραφος 2, της πρώτης οδηγίας του Συμβουλίου 89/104/EΟΚ της 21ης Δεκεμβρίου 1988 για την προσέγγιση των νομοθεσιών των κρατών μελών περί σημάτων (ΕΕ L 40 της 11.2.1989, σ. 1), όπως αναφέρεται στο σημείο 4 του παραρτήματος XVII της συμφωνίας ΕΟΧ, το Δικαστήριο, συγκροτούμενο από: Carl Baudenbacher (δικαστής-εισηγητής), πρόεδρος, Per Tresselt και Thorgeir Örlygsson, δικαστές, εξέδωσε απόφαση στις 8 Ιουλίου 2003, το διατακτικό της οποίας έχει ως εξής:

1. "Νόμιμοι λόγοι", κατά την έννοια του άρθρου 7, παράγραφος 2, της οδηγίας, που επιτρέπουν στο δικαιούχο να αντιτάσσεται στην μεταγενέστερη εμπορική εκμετάλλευση των επανασυσκευασμένων εμπορικών προϊόντων υπάρχουν ενδεχομένως όταν η συσκευασία διακοσμείται με χρωματιστές λωρίδες κατά μήκος των άκρων που μπορούν να βλάψουν τη φήμη του εμπορικού σήματος. Η απάντηση στο ερώτημα αυτό πρέπει να δοθεί από το εθνικό δικαστήριο στη βάση των σχετικών πραγματικών περιστατικών.

2. Το ζήτημα του κατά πόσον υπάρχουν "νόμιμοι λόγοι" στην περίπτωση που χρησιμοποιούνται χρωματιστές λωρίδες στην προαναφερόμενη παρουσίαση ενός προϊόντος δεν μπορεί να αξιολογηθεί με βάση το κριτήριο της αναγκαιότητας το οποίο έχει αναπτυχθεί από το Δικαστήριο των Ευρωπαϊκών Κοινοτήτων.
Σύνθεση του Δικαστηρίου της ΕΖΕΣ



Επίσημη Εφημερίδα αριθ. C 344 της 06/12/2001 σ. 0008 - 0008



Σύνθεση του Δικαστηρίου της ΕΖΕΣ (2001/C 344/07) Διορισμός του Γραμματέα του Δικαστηρίου της ΕΖΕΣ Ο κ. Lucien Dedichen διορίστηκε Γραμματέας του Δικαστηρίου της ΕΖΕΣ σύμφωνα με το άρθρο 9 πρωτόκολλο 5 της συμφωνίας ΕΑΕ/Δικαστηρίου για την περίοδο από 1ης Σεπτεμβρίου 2001 έως την 31η Αυγούστου 2003, διαδεχόμενος τον κ. Gunnar Selvik. Σε δημόσια συνεδρίαση του Δικαστηρίου της ΕΖΕΣ στις 19 Οκτωβρίου 2001, ο κ. Lucien Dedichen έλαβε τον όρκο που προβλέπεται στο άρθρο 10 πρωτόκολλο 5 της συμφωνίας ΕΑΕ/Δικαστηρίου.
Απόφαση του Δικαστηρίου

της 5ης Δεκεμβρίου 2001

στην υπόθεση Ε-5/01: Εποπτεύουσα Αρχή ΕΖΕΣ κατά του Πριγκιπάτου του Λιχτενστάιν

Παράλειψη από το συμβαλλόμενο μέρος της εκπλήρωσης των υποχρεώσεών του - οδηγία 87/344/ΕΟΚ του Συμβουλίου για το συντονισμό των νομοθετικών, κανονιστικών και διοικητικών διατάξεων σχετικά με την ασφάλιση νομικής προστασίας

(2002/C 34/12)

Στην υπόθεση Ε-5/01: Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν - Αίτηση δήλωσης ότι, παραλείποντας να θεσπίσει, εντός της ορισθείσας προθεσμίας, τις αναγκαίες εθνικές διατάξεις για να συμμορφωθεί με τα άρθρα 3 παράγραφος 1 και τα άρθρα 4, 6 και 7 σε συνδυασμό με το άρθρο 2 της πράξης που αναφέρεται στο σημείο 6 του παραρτήματος ΙΧ της συμφωνίας για τον ΕΟΧ, βλέπε οδηγία 87/344/ΕΟΚ του Συμβουλίου, της 22ας Ιουνίου 1987, για το συντονισμό των νομοθετικών, κανονιστικών και διοικητικών διατάξεων σχετικά με την ασφάλιση νομικής προστασίας, όπως προσαρμόστηκε μέσω του πρωτοκόλλου 1 της συμφωνίας για τον ΕΟΧ, το Πριγκιπάτο του Λιχτενστάιν δεν τήρησε τις υποχρεώσεις του δυνάμει του άρθρου 10 της οδηγίας και του άρθρου 7 της συμφωνίας ΕΟΧ, το Δικαστήριο αποτελούμενο από τους: Thór Vilhjálmssom (δικαστής-εισηγητής), πρόεδρος, Carl Baudenbacher και Per Tresselt, δικαστές, εξέδωσε απόφαση στις 5 Δεκεμβρίου 2001, της οποίας το διατακτικό έχει ως εξής:

1. Δηλώνει ότι, παραλείποντας να θεσπίσει, εντός της ορισθείσας προθεσμίας, τις αναγκαίες εθνικές διατάξεις για να συμμορφωθεί με τα άρθρα 3 παράγραφος 1 και τα άρθρα 4, 6 και 7 σε συνδυασμό με το άρθρο 2, της πράξης που αναφέρεται στο σημείο 6 του παραρτήματος 9 της συμφωνίας για τον ΕΟΧ, βλέπε οδηγία 87/344/ΕΟΚ του Συμβουλίου, της 22ας Ιουνίου 1987, για το συντονισμό των νομοθετικών, κανονιστικών και διοικητικών διατάξεων σχετικά με την ασφάλιση νομικής προστασίας, όπως προσαρμόστηκε μέσω του πρωτοκόλλου 1 της συμφωνίας για τον ΕΟΧ, το Πριγκιπάτο του Λιχτενστάιν δεν τήρησε τις υποχρεώσεις που υπέχει δυνάμει του άρθρου 10 της οδηγίας και του άρθρου 7 της συμφωνίας για τον ΕΟΧ.

2. Διατάσσει το Πριγκιπάτο του Λιχτενστάιν να καταβάλει τα δικαστικά έξοδα.